|  |  |  |
| --- | --- | --- |
| Hvilke ord beskriver dig bedst? Læs teksten, der passer til egenskaben.  Du giver herefter point på en skala fra 1 til 5 efter, hvordan du mener beskrivelsen passer på dig.    1 point, hvis **du ikke** **mener** at beskrivelsen passer på dig.  5 point, hvis **du mener** at beskrivelsen passer rigtig godt på dig.  Målsætningen med denne øvelse er, at du får fokus på og beskrevet dine personlige egenskaber.  Du kan bruge disse både i din ansøgning, CV og til din jobsamtale. | | |
| **Point** | **Egenskab** | **Beskrivelse** |
|  | Ambitiøs | Du har drømme, tanker og mål for de ting, du gerne vil opnå. Du er fremadrettet og har altid lyst til at blive bedre ved at yde en indsats. |
|  | Ansvarsbevidst | Du tænker dig godt om og er bevidst om dit ansvar, når du skal løse en opgave. Du holder, hvad du lover/aftaler. |
|  | Beslutsom | Du er sikker i din sag og ved, hvordan du vil udføre den trufne beslutning. Du bruger din viljestyrke til at fortsætte, selvom det ikke er nemt. |
|  | Dynamisk | Du er målrettet i din aktivitet og ønsker at opnå resultater. Du udviser entusiasme og højt tempo. |
|  | Effektiv | Du udfører dit arbejde hurtigt og korrekt. God til at strukturere og planlægge. |
|  | Energisk | Du er altid i gang med aktiviteter. Har masser af energi og kan lide at bruge den. |
|  | Engageret | Du udstråler begejstring og viser stor interesse for arbejdet. |
|  | Fleksibel | Du er god til at ændre dine arbejdsrutiner, når det er nødvendigt og hensigtsmæssigt. |
|  | Grundig | Du udfører dit arbejde meget nøjagtigt under hensyntagen til alle detaljer. |
|  | Gå på mod | Du har vilje, lyst og energi til at gennemføre det, du har sat dig for. |
|  | Handlingsorienteret | Du er villig til at tage et ansvar ved gennem handling at skabe et resultat med det rette kvalitetsniveau. |
|  | Hurtig opfattende | Du evner at forstå en besked, forklaring, instruks og behøver ikke yderligere information. |
|  | Humørfyldt | Du udstråler glæde og optimisme, har energi og virkelyst, hvilket andre reagerer positivt på. |
|  | Initiativrig | Du er god til at finde på og foretage eller igangsætte handlinger, idéer eller projekter. |
|  | Konkret | Du er energisk og arbejdsom og har altid begge ben på jorden og målet inden for rækkevidde. |
|  | Kontaktskabende | Du er sympatisk og har let ved at skabe og fastholde kontakt til mennesker og skaffe dig et netværk af personlige forbindelser. |
|  | Kreativ | Du er idérig, opfindsom og skabende. God til at se muligheder. |
|  | Nysgerrig | Du er interesseret, spørgelysten og viden begærlig. Du har lyst til at lære nyt. |
|  | Omstillingsparat | Du er parat til at omstille dig fra skole til erhvervsliv. Du er klar til arbejdsmæssige forpligtelser, hvor du vil være en del af et team, som forventer at du leverer din del af arbejdet. |
|  | Pålidelig | Du overholder, hvad du lover. Du er til at stole på. |
|  | Pligtopfyldende | Du har ansvarsfølelse overfor din arbejdsplads, venner og andre. |
|  | Praktisk | Du har praktisk håndelag og gør ting hurtigt og præcist, når der skal igangsættes praktiske gøremål. |
|  | Samarbejdsvillig | Du er parat og villig til at samarbejde med andre. Du er villig til at lade dig inspirere af andre. |
|  | Serviceminded | Du yder service og hjælpsomhed som en naturlig ting overfor kunder og kolleger. |
|  | Stabil | Du er til at regne med. Andre har tillid til dig. |
|  | Struktureret | Du lægger en plan for, hvordan du vil løse opgaven. Du arbejder metodisk og har styr på hele arbejdsgangen/processen. Har orden i sagerne og er god til at overholde deadlines. |
|  | Udadvendt | Du er positiv og åben over for andre. Kan lide gode relationer til andre og anser mennesker for vigtigere end ting. |
|  | Udstråling | Du er god til at skabe personlige relationer til enkeltpersoner og teams baseret på troværdighed og respekt. |
| Vælg 5 af de egenskaber du har givet 5 point.  1) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Få evt. en klassekammerat/en god ven til at udvælge de 5 egenskaber, de synes beskriver dig bedst. | | |

**Eksempler på, hvad du kan skrive i din ansøgning, hvis du har 5 i:**

**Dynamisk**

I de job jeg har haft, har jeg altid været fokuseret på at levere et godt resultat. Jeg arbejder entusiastisk med alt, hvad jeg foretager mig. Evner at udføre mit arbejde i et højt tempo.

**Effektiv**

Uanset om det er privat, i skole eller arbejde kan jeg lide at strukturere og planlægge. Det giver mig et godt overblik. Det gør det også lettere at udføre arbejdet hurtigt og korrekt.

**Kontaktskabende**

Uden at gøre mig bevidste anstrengelser, har jeg altid en god gensidig kommunikation med alle, jeg møder. I stor udstrækning vedligeholder jeg denne og har derfor et meget stort og givtigt netværk.

**Omstillingsparat**

En af de ting jeg ser frem til, som elev, er at få et personligt ansvar for det arbejde, der skal udføres og blive en god elev og kollega i det team, jeg skal arbejde i.

**Samarbejdsvillig**

Både privat og på skolen har jeg altid fundet det inspirerende at høre, hvilke synspunkter andre har. Jeg har ofte afprøvet eller benyttet disse til at udføre fremtidige opgaver.

**Serviceminded**

Service og hjælpsomhed er en naturlig del af min personlighed. Jeg kan lide at hjælpe kunder og kolleger – og gør det gerne med et smil.

**Struktureret**

Jeg kan godt lide at have check på det, jeg skal lave og overholde tidsplanen. Derfor arbejder jeg metodisk og gennemfører arbejdsprocessen som planlagt og aftalt.

**Udadvendt**

Kontakt til andre er en vigtig del af min dagligdag. Interesserer mig for andre mennesker og er god til at lytte og skabe dialog.

**Nu er det din tur til at beskrive dine personlige egenskaber.**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
4. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
5. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**